L 42/10
BG
Официален вестник на Европейския съюз
23.2.2022 г.
(5)
Приложението към Решение за изпълнение (ЕС) 2021/641 наскоро беше изменено с Решение за изпълнение (ЕС) 2022/198 на Комисията (4) след появата на огнища на HPAI при домашни птици или птици, отглеждани в плен, в България, Германия, Испания, Франция, Унгария, Нидерландия, Полша и Португалия, които трябваше да бъдат отразени в посоченото приложение.
(6)
След датата на приемане на Решение за изпълнение (ЕС) 2022/198 Чехия, Дания, Германия, Испания, Франция, Италия, Нидерландия, Полша и Португалия уведомиха Комисията за поява на нови огнища на HPAI от подтип H5N1 в животновъдни обекти, в които се отглеждат домашни птици или птици, отглеждани в плен, разположени във или извън областите, изброени в приложението към посоченото решение за изпълнение.
(7)
Освен това Румъния уведоми Комисията за огнище на HPAI от подтип H5N1 в животновъден обект, в който се отглеждат домашни птици или птици, отглеждани в плен, в Ialomița County в тази държава членка.
(8)
Освен това Обединеното кралство по отношение на Северна Ирландия уведоми Комисията за поява на огнище на HPAI от подтип H5N1 в животновъден обект, в който се отглеждат домашни птици или птици, отглеждани в плен.
В съответствие със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (Споразумението за оттегляне), и по-специално член 5, параграф 4 от Протокола за Ирландия/Северна Ирландия във връзка с приложение 2 към посочения протокол, Регламент (ЕС) 2016/429 и основаните на него актове на Комисията ще продължат да се прилагат за Обединеното кралство и на неговата територия по отношение на Северна Ирландия след края на преходния период, предвиден в Споразумението за оттегляне.
Следователно спешните мерки, предвидени в Решение за изпълнение (ЕС) 2021/641, се прилагат в Обединеното кралство по отношение на Северна Ирландия.
(9)
Компетентните органи на Чехия, Дания, Германия, Испания, Франция, Италия, Нидерландия, Полша, Португалия, Румъния и Обединеното кралство по отношение на Северна Ирландия приеха необходимите мерки за контрол на болестта, изисквани съгласно Делегиран регламент (ЕС) 2020/687, включително създаването на защитни и надзорни зони около посочените огнища.
(10)
Комисията разгледа мерките за контрол на болестта, приети от Чехия, Дания, Германия, Испания, Франция, Италия, Нидерландия, Полша, Португалия, Румъния и Обединеното кралство по отношение на Северна Ирландия, в сътрудничество с тези държави членки и с Обединеното кралство по отношение на Северна Ирландия и се увери, че границите на защитните и надзорните зони в Чехия, Дания, Германия, Испания, Франция, Италия, Нидерландия, Полша, Португалия, Румъния и Обединеното кралство по отношение на Северна Ирландия, определени от компетентните органи на посочените държави членки и на Обединеното кралство по отношение на Северна Ирландия, са на достатъчно разстояние от животновъдните обекти, в които са потвърдени скорошните огнища на HPAI.
(11)
Понастоящем в приложението към Решение за изпълнение (ЕС) 2021/641 няма области, посочени като защитни зони в Румъния, нито зони, посочени като защитни и надзорни зони в Обединеното кралство по отношение на Северна Ирландия.
(12)
С цел да се предотвратят излишни затруднения за търговията в рамките на Съюза и да се избегне налагането на необосновани пречки пред търговията от страна на трети държави, е необходимо на равнището на Съюза и в сътрудничество с Чехия, Дания, Германия, Испания, Франция, Италия, Нидерландия, Полша, Португалия, Румъния и Обединеното кралство по отношение на Северна Ирландия спешно да бъдат описани защитните и надзорните зони, определени от посочените държави членки и от Обединеното кралство по отношение на Северна Ирландия в съответствие с Делегиран регламент (ЕС) 2020/687.
(13)
Поради това областите, включени в списъка за Чехия, Дания, Германия, Испания, Франция, Италия, Нидерландия, Полша, Португалия и Румъния в приложението към Решение за изпълнение (ЕС) 2021/641, следва да бъдат изменени.
(14)
Освен това в приложението към Решение за изпълнение (ЕС) 2021/641 следва да бъде включена защитна зона за Румъния, както и защитни и надзорни зони за Обединеното кралство по отношение на Северна Ирландия.
(4) Решение за изпълнение (ЕС) 2022/198 на Комисията от 9 февруари 2022 г. за изменение на приложението към Решение за изпълнение (ЕС) 2021/641 относно спешни мерки във връзка с огнищата на високопатогенна инфлуенца по птиците в някои държави членки (ОВ L 31, 14.2.2022 г., стр. 56).